**ΟΙ ΠΛΑΓΙΕΣ ΠΤΩΣΕΙΣ ΩΣ ΕΠΙΡΡΗΜΑΤΙΚΟΙ ΠΡΟΣΔΙΟΡΙΣΜΟI**

**Α. Απρόθετη Γενική**

1. **Χρόνου**: Ἀφίκετο τῆς νυκτὸς

2. **Αιτίας**: με ρήματα **ψυχικού πάθους** (θαυμάζω, οἰκτίρω, ὀργίζομαι, ζηλῶ κ.ά) ή **αιτίας** για την οποία κατηγορείται κάποιος (αἰτιῶμαι, διώκω, δικάζω, κρίνω τιμωροῦμαι κ.ά): Ὀργίζεται τῶν αὐτῶν ἀδικημάτων

3. **Ποσού**: Πόσου διδάσκει Εὐηνος;

* Η γενική αυτή μπορεί να δηλώνει την αξία: Οὗτος διδάσκει πέντε μνῶν

**Β. Απρόθετη Δοτική**

1. **Τόπου**

α) με κύρια ονόματα τόπων: Οἱ Ἕλληνες ἔστησαν τρόπαια Μαραθῶνι καὶ Σαλαμῖνι

β) με δοτικοφανή επιρρήματα που προέρχονται από ονόματα ή αντωνυμίες: τῄδε (=εδώ), ταύτῃ (=εδώ), ἐκείνῃ (=εκεί), ἄλλῃ (=αλλού), πάντῃ (=παντού), κύκλῳ (=ολόγυρα) κλπ: ἔρχεται ἄλλῃ

**2. Χρόνου:**

α) με τις δοτικές: ἡμέρᾳ , νυκτί, μηνί, ἔτει, ὑστεραίᾳ, προτεραίᾳ ˙ π.χ.

τῇ πρώτῃ ημέρᾳ ἀφίκοντο ἐπὶ τὸν ποταμόν

β) με τις δοτικές ονομάτων εορτών: Παναθηναίοις, Διονυσίοις κλπ

**3. Αιτίας:** με ρήματα ψυχικού πάθους: χαίρω, λυποῦμαι, ἥδομαι, αἰσχύνομαι, ὀργίζομαι κ.ά.

Λυποῦμεθα τοῖς γεγενημένοις

**4. Τρόπου:** συνηθισμένα δοτικοφανή επιρρήματα είναι: βίᾳ (=βίαια), δημοσίᾳ (δημόσια), ἰδίᾳ (=ιδιωτικά), δίκῃ (=δίκαια), δρόμῳ (=γρήγορα), ἔργῳ(=έμπρακτα), κοινῇ (=μαζί, δημόσια), πεζῇ (=με τα πόδια), σιγῇ (=ήσυχα), σιωπῇ (σιωπηλά), σχολῇ (=αργά, καθόλου), τῄδε (=έτσι)

**5. Οργάνου ή μέσου**: Τὴν θύραν τῇ βακτηρίᾳ ἔκρουε (=με το ραβδί)

**6. Συνοδείας**: Ἱππεὺς προσήλαυνεν ἰδροῦντι τῷ ἵππῳ

**7. Ποσού ή μέτρου**: πολλῷ, μακρῷ, μικρῷ, τοσούτῳ, ὅσῳ

Πολλῷ κρείττων (=πολύ καλύτερος)

**8. Αναφοράς**: Ἑλένη διήνεγκε (=διέφερε)πολὺ καὶ τῷ γένει καὶ τῷ κάλλει

**Γ. Απρόθετη Αιτιατική**

**1. Τόπου**: Ἀπέχει Πλάταια Θηβῶν σταδίους ἑβδομήκοντα

**2. Χρόνου**: Ἐνταῦθα ἔμεινεν Κῦρος ἡμέρας τρεῖς

**3. Τρόπου:** Τίνα τρόπον παιδεύεσθε ὑμεῖς;

**4. Αιτίας ή σκοπού:** είναι οι εξής: τί, ὅ,τι, ταῦτα, τοῦτο˙ Τὶ ἦλθες ὦ Κρίτων; (=για ποια αιτία…;) / Ἠρώτουν ὅ,τι ἠκοιεν (=ρωτούσα γιατί είχαν έλθει)

**5. Αναφοράς:** Διαφέρει την μορφήν (=διαφέρει στη μορφή)